stanford-oval/wikipedia huggingface dataset:
אוניברסיטת גאלדט

| --- | --- |

 אוניברסיטה
 על שם:  תומאס הופקינס גאלדט 
 תקופת הפעילות:  1864–הווה (כ־160 שנה)
 בעלי תפקידים
 נשיא:  רוברטה קורדאנו
 יו"ר:  Roberta Cordano 
 צוות:  890
 סגל:  230
 סטודנטים
 כלל הסטודנטים:  1,572 (2014)
 סטודנטים לתואר ראשון:  1,031
 סטודנטים לתואר שני:  457
 שונות
 כינוי קבוצת הספורט:  ביזון
 מיקום
 מיקום:  וושינגטון די. סי., ארצות הברית
 מדינה:  ארצות הברית ארצות הברית
 קואורדינטות:  38°54′26″N 76°59′35″W﻿ / ﻿38.907222222222°N 76.993055555556°W﻿ / 38.907222222222; -76.993055555556
 www.gallaudet.edu
  (למפת מחוז קולומביה מוגדלת) וירג'יניה מרילנדאוניברסיטת גאלדט(למפת מחוז קולומביה רגילה) וירג'יניה מרילנדאוניברסיטת גאלדט
 
אוניברסיטת גאלדט (באנגלית: Gallaudet University) היא אוניברסיטה פרטית הממוקמת בוושינגטון די. סי.. האוניברסיטה הוקמה ב-1864 והיא האוניברסיטה היחידה בעולם שתוכניות הלימודים והשירותים שלה מותאמים במיוחד לאוכלוסיית החרשים וכבדי השמיעה.
היסטוריה

ב-1857 נוסד בעיר וושינגטון בית הספר "מכון קולומביה ללימוד חרשים-אילמים ועיוורים" (Columbia Institution for the Instruction of the Deaf and Dumb and the Blind). בתחילה למדו בו 12 חירשים ו-6 עיוורים. ב-1864 אישר הקונגרס של ארצות הברית הוספת קולג' שיכול לתת תארים אקדמאיים. האוניברסיטה נקראת על שם תומאס הופקינס גאלדט (אנ'), מחלוצי החינוך לאנשים חירשים בארצות הברית.
סטודנטים וצוות הוראה

באוניברסיטה לומדים כ-1,572 סטודנטים, מתוכם כ-1,000 לתואר ראשון. האוניברסיטה מקבלת מדי שנה עד 5% סטודנטים שאינם חירשים או כבדי שמיעה. באוניברסיטה לומדים סטודנטים מכ-50 מדינות ברחבי העולם. באוניברסיטה מועסקים 890 עובדים (נכון ל-2014) מתוכם 461 הם חירשים או כבדי שמיעה. 230 הם חברי סגל או מורים. בנוסף ללימודים הגבוהים מפעילה האוניברסיטה בית ספר יסודי ובית ספר תיכון לאוכלוסיית החירשים.
הרקדן החירש הישראלי אמנון דמתי מוזמן בתכיפות ל"אוניברסיטת גאלדט" למופעים בינלאומיים ויצירת כוריוגרפיות.
אוטומציה החדשה

|  נתונים כלליים |
| --- | --- |
 מייסדים:  ממשלת ישראל
 תקופת הפעילות:  1967–הווה (כ־57 שנים)
 בעלות:  חברת וואן טכנולוגיות
 מוצרים עיקריים:  תוכנה, שירותי מחשוב
 הכנסות:  300 מיליון ש"ח
 עובדים:  540
  
 www.ladpc.co.il
 
אוטומציה החדשה (לשעבר: החברה לאוטומציה במנהל השלטון המקומי) היא חברה לשירותי מחשוב שנוסדה בשנת 1967 על פי החלטת ממשלת ישראל, על מנת לפתח וליישם מערכות ממוחשבות לשימוש הרשויות המקומיות. כמו כן משמשת החברה כמוקד לייעוץ לרשויות בנוגע למערכות עירוניות ממוחשבות וכן להכשרת עובדים בתחומים אלו. במרץ 2014 החלה הפרטת החברה עם מכירת 51% ממנה לחברת וואן טכנולוגיות, וביולי 2017 הושלמה ההפרטה עם רכישת יתרת הבעלות בחברה על ידי וואן טכנולוגיות.
היסטוריה

בהיווסדה החזיקה ממשלת ישראל ב-40% ממניות החברה, ומרכז השלטון המקומי החזיק ב-60% הנותרים.
החברה הוקמה תחת ההבנה שראוי לספק לרשויות המקומיות בישראל פתרון מחשובי אחיד וזול בשיטה של לשכת שירות. החברה פועלת ברוב הרשויות המקומיות בישראל ומספקת פתרון כולל לצורכי לקוחותיה בתחום המחשוב ובכלל זה מערכות גבייה, מערכות ניהול פיננסי, ניהול משאבי אנוש, ניהול גאוגרפי ועוד.
החברה גם מתמחה במתן פתרונות תשתית ללקוחותיה וכן משווקת מגוון מוצרים בתחום הניהול המוניציפלי.
לחברה שתי חברות בנות: קומפלוט - בית תוכנה המתמחה במתן פתרונות GIS לרשויות מקומיות ולוועדות תכנון ובניה וקומפיי - חברה המתמחה במתן פתרונות מחשוב לניהול משאבי אנוש ולהפקת תלושי שכר.
משה אלקסלסי, לשעבר ראש המועצה המקומית גן יבנה, שימש יו"ר החברה משנת 2003 ועד למכירת השליטה בה בשנת 2014. במהלך כהונתו התחלפו כ-10 מנכ"לים.
החברה לאוטומציה ספגה ביקורת בנוגע לליקויים ואי-סדרים בהתנהלותה. בשנת 2004 חשף דו"ח מבקר המדינה חריגה משמעותית בשכרו של מנכ"ל החברה.
בשנת 2008 פרסם מבקר המדינה דוח חריף על אופן התנהלות החברה. בפברואר 2005 הוגשה על ידי הממונה על ההגבלים העסקיים, דרור שטרום, המלצה לכתב אישום נגד החברה בגין הסדרים כובלים שביצעה יחד עם חברת חילן טק.
בשנים 2009-2008 ידעה החברה סכסוכי עבודה רבים שהביאו לשביתות חוזרות ונשנות של העובדים. גם מעמדה המקצועי של החברה הוטל בספק, ונטען כי היא אינה מתחדשת משום שהיא מונופול בתחום המחשוב בקרב הרשויות המקומיות. בעקבות זאת, ולאור העובדה שמשרד הפנים קבע שעל רשויות מקומיות לבחור את ספק המחשוב שלהן במכרז, החליטו רשויות מקומיות לנתק את קשריהן עם החברה ולפנות לספקים אחרים.
בשנת 2011, לאחר תהליך ארוך, מכרה ממשלת ישראל את החזקותיה למרכז השלטון המקומי.
במרץ 2014 זכתה חברת וואן טכנולוגיות במכרז לרכישת 51% ממניותיה של החברה לאוטומציה תמורת 12 מיליון ש"ח, ושינתה את שמה ל"אוטומציה החדשה". באפריל 2017 השלימה One1 את רכישת יתרת מניות החברה.
אתר city4u.co.il

אתר "city4u" משמש כפורטל העיריות של החברה לאוטומציה, ובו ניתן לצפות ב"תיק תושב", פלטפורמה וירטואלית המאפשרת לתושבי הערים השונות לקבל מידע על תשלומים שביצעו ולבצע פעולות שונות כגון תשלום חובות, קנסות ועוד. ההרשמה לאתר היא חובה רק אם רוצים לקבל גישה לתיק התושב, אך אין חובה להירשם לאתר כל עוד מעוניינים לבצע תשלום חד-פעמי של חשבון מים או ארנונה. בנוסף למידע שמקבל האתר מהרשות המקומית, מקבל האתר מידע ממשרד הפנים, הנוגע לו ולבני משפחתו המתגוררים באותה הרשות המקומית, לרבות מספר תעודת הזהות שלהם, כתובת המגורים שלהם והקרבה שלהם למשתמש הרשום לאתר (למשל: אח, בן/בת זוג, הורה), זאת גם מבלי שמי מהם יירשם לשירות האינטרנט. גם אם אדם לא נרשם ישירות לאתר, בעת ביצוע תשלום חשבון ארנונה או מים לרשות המקומית, פרטיו מועברים על ידי הרשות לאתר לצורך ביצוע התשלום.
הערות שוליים

↑  יהודה קונפורטס, ‏השאלות שנותרו בעקבות מכירת החברה לאוטומציה, באתר "אנשים ומחשבים", 2 במרץ 2014
↑  ינאי אלפסי, החברה לאוטומציה: שכר המנכ"ל - 828 אלף שקל, באתר ynet, 30 ביוני 2004.
↑  מבקר המדינה, החברה לאוטומציה במינהל השלטון המקומי בע"מ - היבטים ניהוליים, דוח שנתי 58ב לשנת 2007 ולחשבונות שנת הכספים 2006 (תקציר הדוח), עמ' 285–289.
↑  המלצה לכתב אישום נגד החברה לאוטומציה וחילן, באתר ynet, 2 בפברואר 2005.
↑  אור הירשאוגה, פשרה בבית המשפט: החברה לאוטומציה תעביר 15 מיליון שקל שייועדו לקופת פיצויים לעובדים, באתר TheMarker‏, 2 בפברואר 2009.
↑  One1 זכתה במכרז: תרכוש את השליטה בחברה לאוטומציה תמורת 12 מיליון שקלים, באתר "אנשים ומחשבים", 2 במרץ 2014
↑  יהודה קונפורטס, One1 רכשה ממרכז השלטון המקומי את יתרת מניות אוטומציה החדשה, אנשים ומחשבים, 9 באפריל 2017
| --- | --- |
בקרת זהויות :  VIAF: 241925751   WorldCat (עם VIAF): 241925751
אוניברסיטת ג'יאו טונג שאנגחאי

| --- | --- |


שער הכניסה לאוניברסיטת ג'יאו טונג שאנגחאי
 אוניברסיטה
 מוטו:  饮水思源, 愛國榮校
 תקופת הפעילות:  1896–הווה (כ־128 שנים)
 מייסדים:  Sheng Xuanhuai 
 קמפוס:  עירוני
 בעלי תפקידים
 נשיא:  דינג קו אילינג
 יו"ר:  Zhang Jie 
 סטודנטים
 כלל הסטודנטים:  46,443 
 סטודנטים לתואר ראשון:  18,004
 סטודנטים לתארים מתקדמים:  28,439
 מיקום
 מיקום:  שאנגחאי
 מדינה:  הרפובליקה העממית של סין הרפובליקה העממית של סין
 קואורדינטות:  31°12′03″N 121°25′47″E﻿ / ﻿31.20083°N 121.42972°E﻿ / 31.20083; 121.42972
 www.sjtu.edu
  (למפת שאנגחאי מוגדלת) אוניברסיטת ג'יאו טונג שאנגחאי(למפת שאנגחאי רגילה) אוניברסיטת ג'יאו טונג שאנגחאי
 
אוניברסיטת ג'יאו טונג שאנגחאי (בסינית פשוטה: 上海交通大学; בסינית מסורתית: 上海交通大學, פין-יין: Shànghǎi Jiāotōng Dàxué) הממוקמת בשאנגחאי, היא אחת האוניברסיטאות הגדולות והמשפיעות ברפובליקה העממית של סין ואחת מ-100 האוניברסיטאות המובילות בעולם. האוניברסיטה נמצאת תחת ניהול עיריית שאנגחאי ומשרד החינוך הסיני (MOE). אוניברסיטת שאנגחאי מורכבת מ-6 קמפוסים עם יותר מ-3,000 דונם. האוניברסיטה חברה ברשת אוניברסיטאס 21, בברית אוניברסיטאות דלתא של יאנגצה (אנ'), בבברית העולמית של אוניברסיטאות טכנולוגיות ובליגת C9.
לאוניברסיטת שאנגחאי יש 34 בתי ספר/מחלקות, 12 בתי חולים מסונפים, 13 מכוני מחקר, 23 יחידות ו-5 מיזמים, עם 18,004 סטודנטים לתואר ראשון, 28,439 לתואר שני ו-1,858 סטודנטים בין-לאומיים. סגל האוניברסיטה כולל 3,887 מרצים במשרה מלאה, 30 חברים באקדמיה הסינית למדעים (CAS) ו-27 חברים באקדמיה הסינית להנדסה (CAE). האוניברסיטת מציעה 75 תוכניות לתואר ראשון המכסות 9 דיסציפלינות מרכזיות: כלכלה, משפטים, ספרות, מדע, הנדסה, חקלאות, רפואה, ניהול ואמנויות. במהלך 128 שנות ההיסטוריה שלה, אוניברסיטת שאנגחאי חינכה יותר מ-400,000 כישרונות עבור המדינה והעולם.
דירוג אקדמי של אוניברסיטאות בעולם

משנת 2003 אוניברסיטת ג'יאו טונג שאנגחאי מפיצה את הדירוג האקדמאי של אוניברסיטאות בעולם, שמנתח את האוניברסיטאות הטובות בעולם לפי איכות הסגל (40%), תוצרי מחקר (40%), איכות ההוראה (10%) וביצוע מעשי לעומת מספר תלמידי האוניברסיטה (10%). דירוג זה הוא בלעדי בתחום המחקר, בעיקר בתחום המדע הנסיוני.
דירוגים בין-לאומיים

דירוג שאנגחאי – מקום 46 (2023)
דירוג Times Higher Education – מקום 43 (2024)
דירוג QS לאוניברסיטאות – מקום 51 (2024)
אבוקה (ארגון)

אבוקה (אנגלית: Avukah) הייתה ארגון סטודנטים ציוניים בארצות הברית שפעלה בשנים 1925-1943.
תולדות הארגון

ארגון אבוקה נוסד בשנת 1925 על ידי יוסף שובו (Joseph Shubow) שהיה סטודנט באוניברסיטת הרווארד. תחילה ארגן שובו פעילויות בקמפוס שלו ובהמשך בעקבות שיחה עם מקס רוט ארגן ועידה ארצית של סטודנטים. בין מטרותיה היו קידום תוכנית בזל, פתוח ההכרה הלאומית, עזרה למפעלים ציוניים ויצירת קשרים עם החלוצים בארץ ישראל. השם אבוקה בא לבטא את האקטיביזים של הארגון לעומת העמדה הפושרת, לטענת מייסדי אבוקה, של ארגון מנורה.
לאבוקה היו עשרות סניפים ואנשיה התגאו בכך שיש לה סניפים בכל האוניברסיטאות החשובות בצפון אמריקה. כנהוג אז, לכל סניף היו מתמנים בעלי תפקידים, כמו נשיא, סגן נשיא וגזבר.
אבוקה ארגנה בקמפוסים ברחבי ארצות הברית קבוצות לימוד והרצאות בנושאים של לימוד עברית, היסטוריה יהודית ותרבות יהודית. בין האורחים שהגיעו לתת שיחות בסניפים ניתן למנות את הסופר לודביג לויסון (Ludwig Lewisohn) ואת גולדה מאיר.
הארגון הצליח להכניס אל שורותיו סטודנטים יהודים רבים. בסוף שנות ה-30, באוניברסיטת הרווארד, אבוקה הייתה הארגון היהודי היחיד, והוא משך אל שורותיו כ-12% מהסטודנטים היהודים, אשר לפחות חלקם באו כדי להכיר חברים יהודים.
לאחר מאורעות תרפ"ט פעלו באבוקה לסייע לשיקום חולדה.
הארגון קיים מדי שנה מחנות קיץ של כשבועיים בליברטי בהרי קטסקיל, ליד חוות הכשרה של השומר הצעיר. החל משנת 1935 הארגון העניק מלגות לסטודנטים לשהות של שנה בארץ ישראל. השהות כללה עבודה בקיבוצים, שהות בערים והכרות עם מוסדות של ההסתדרות. הכוונה היהת להביא לארצות הברית פעילים עם הכירות מעמיקה של ארץ ישראל.
הסניפים של אבוקה ניהלו מאבקים מקומיים שונים. בשנים 1929-1930 לקחה התנועה חלק פעיל במאבק להכללת העברית בשפות הנלמדות בבתי הספר הציבוריים בעיר ניו יורק. בשנים 1943-1944 חשף הסניף של הארגון באוניברסיטת מניטובה את הכללים המפלים לקבלת סטודנטים לבית הספר לרפואה, והביא לשינוי הכללים. בשנת 1936 נמנה הסניף של אבוקה באוניברסיטת הארוורד בין התנועות שעמדו מאחורי הפגנה אנטי-מלחמתית שקראה לבטל את החיוב לאימונים צבאיים בחלק מהאוניברסיטאות.
בשנת 1943, בעקבות גיוס רבים ממנהיגי התנועה לצבא ארצות הברית, נסגר המשרד הראשי של הארגון שהיה בשדרה החמישית בניו יורק. פעילויות של הארגון נמשכו בסניפים שונים עוד מספר שנים.
אופי הארגון

כארגון סטודנטים, אבוקה פעלה במתח שבין עממיות בניסיון להקיף מספר גדול ככל האפשר של סטודנטים יהודיים, לבין הדרישה לאינלקטואליות. הארגון ספג ביקורת מבפנים ומבחוץ על כך שאינו מציב משנה אינטלקטואלית סדורה ואינו מהווה בית יוצר למנהיגות עם חזון.
עד סוף 1933 התגאה הארגון באי התערבות בחילוקי דעות בין הזרמים הפוליטיים בתוך התנועה הציונית. אולם, באמצע שנות ה-30 בעקבות היותו של זליג הריס לנשיא הארגון, היא החלה לנטות שמאלה. בוועידת התנועה בסוף 1935 הוחלט בתנועה לתמוך בתנועת העבודה הציונית. הארגון קשר קשרים קרובים עם השומר הצעיר ובפרסומיה היא התייחסה להקמת מרכז יהודי בארץ ישראל, במקום לקרוא למדינה יהודית, מתוך רצון לכלול גם את האופציה של מדינה דו-לאומית יהודית-ערבית, דבר שעורר אי נחת בארגונים הציוניים האחרים בארצות הברית. חברי הבונים ניסו במשך מספר שנים להשפיע על הארגון מבפנים, אולם בוועידתם בשנת 1942 החליטו לקרוא לכל חבריהם לפרוש מארגון אבוקה, שלא חדל לבקר את הבונים ואת תנועת העבודה הציונית המתונה. בסניף של אבוקה בסיטי קולג' של ניו יורק נוצר שיתוף פעולה בין אנשי אבוקה לטרוצקיסטים, שהגם שהתנגדו לציונות, מצאו איתם שפה משותפת בנושאים האחרים.
באותן שנים נשא הארגון אופי יותר אינטלקטואלי. נייתן גלייזר תיאר את המשיכה שלו לפעילות הארגון בניו יורק:
עם זאת, גלייזר ציין שהפעילות עצמה הייתה ציונית והנטייה לסוציאליזם הייתה אינטלקטואלית בלבד.
על הפעילות הציונית של הארגון נכתב בשנת 1941:
בשנת 1942 דחתה ההנהגה של אבוקה הצעה של בני ברית שאבוקה תעבוד תחת בני ברית, מתוך רצון לשמור על עצמאות. סיימור מלמן טען שהסיבה שמנהיגים ציוניים המשיכו לתמוך באבוקה למרות עמדותיו, הייתה שהיא פשוט הייתה ארגון הסטודנטים היהודי היחיד שהיה פעיל.
בעלי תפקידים וחברים נודעים

נשיא הארגון בשנים הראשונות היה מקס רוט (Max Rhoade). פנחס סמולר כיהן כסגן נשיא. בשנת 1929 מונה ג'יימס וייז, בנו של סטיבן שמואל וייז, למזכיר הארגון. באותה שנה גם נכנס שמואל בלומנפלד לתפקיד נשיא הארגון במקום מקס רוט. בשנת 1930 נתמנה ג'ורג' היימן למזכיר הארגון. החל משנת 1934 עמד זליג הריס בראש הארגון. מזכיר הארגון בשנת 1934 היה שמואל דוקר.
בין הפעילים של הארגון בראשית שנות ה-40 ניתן למנות את נייתן גלייזר, צ'סטר רפקין (Chester Rapkin) והרולד אורלנס (Harold Orlans) שערכו את ביטאון הארגון, ואלפרד קאן (Alfred J. Kahn), מאיר רבן (Meir Rabban) וסיימור מלמן.
בין החברים בארגון נמנים גם ארתור גולדברג, פיליפ קלוצניק (Philip Klutznick) ושמעון אגרנט. במשך שנים, תמך לואי ברנדייס בארגון, למרות מחאות של מכריו על הנטייה השמאלית של הארגון.
ועידות

ועידת היסוד התקיימה בוושינגטון די. סי. באוגוסט 1925. השתתפו בה 51 נציגים מ-22 אוניברסיטאות.
ועידה שנייה התקיימה באוגוסט 1926 בבאפלו. הארגון כלל 18 סניפים שייצגו 35 אוניברסיטאות וקולג'ים.
ועידה שלישית התקיימה בפיטסברג באוגוסט 1928
ועידה רביעית התקיימה באן ארבור בקיץ 1929
בדצמבר 1930 התקיימה ועידתה החמישית בבוסטון.
הוועידה השישית התקיימה באינדיאנפוליס בדצמבר 1931
בדצמבר 1935 התקיימה הוועידה ה-10 בוושינגטון
הוועידה ה-15 התקיימה בשנת 1940 בליברטי, ניו יורק
Hummingbird (צופן)

בקריפטוגרפיה, Hummingbird הוא שם כולל למשפחה של צפני בלוקים קלי משקל המיועדים להצפנת תקשורת בחומרה מוגבלת משאבים כתיוג אלקטרוני,מיקרו-בקר, כרטיס חכם וסנסור אלחוטי. Hummingbird הוא פיתוח ייעודי בהשראת מכונת האניגמה במבנה היברדי המשלב צופן בלוקים עם צופן זרם, הוא המקבל בלוק טקסט קריא באורך 16 סיביות (שני בתים), מפתח הצפנה באורך 256 סיביות (32 בתים), הוא כולל מצב פנימי (זיכרון) באורך 80 סיביות (עשרה בתים) ומפיק בלוק מוצפן באורך 16 סיביות. השילוב של סיביות המפתח והזיכרון הפנימי מספק לדעת המפתחים ביטחון רב-נגד קריפטואנליזה מודרנית (דיפרנציאלית וליניארית). הוא מתאים להטמעה במערכות משובצות מחשב זעירות, יעיל בתוכנה וגם בחומרת 8-ביט/16-ביט. נחשב צופן בלוקים קל משקל 'סטייט אוף דה ארט' ומציג ביצועים טובים מצופן PRESENT.
הצופן הראשון Hummingbird (בעברית "יונק דבש") פותח ב-2009 על ידי דניאל אנגלס מחברת Revere Security ועמיתיו מ-CACR (מרכז מחקר לקריפטוגרפיה יישומית) אוניברסיטת ווטרלו קנדה. הוצג ב-2010 WLC (ועידה שנתית בינלאומית לקריפטוגרפיה קלת משקל עבור חומרה מוגבלת משאבים) וב-RISC ’09. עד כמה שידוע אינו מוגן בפטנט וחופשי לשימוש. הצופן Hummingbird-2 פותח ב-2011 בעקבות קריפטואנליזה של קודמו והוצג ב-RFIDSec'11. הוא מספק הצפנה מאומתת, אורך המפתח הופחת ל-128 סיביות והזיכרון הפנימי הורחב ל-128 סיביות. הוא מכיל שיפורים אחדים לעומת קודמו כדי לחזקו נגד קרפיטואנליזה. המפרט שלו, התפוקה והביטחון שלו מותאמים לתקן איזו ISO/IEC 18000-6:2010.
מבוא ותיאור כללי

השפעת טכנולוגית מחשוב מפושט (Pervasive Computing) כמו RFID, כרטיסים חכמים וסנסורים אלחוטיים על חיי היום יום הולכת ומתרחבת. השימוש בהם פורץ לכל תחומי החיים, מבקרה ושליטה מרחוק, בית חכם, ניהול שירותי אספקה כמו מדי חשמל ומים ועד ניטור רפואי. כל אילו מערבים עיבוד ושידור מידע רגיש, כמו מידע ביו-רפואי או מידע על צריכה או אספקה של מוצרים ולכן יש צורך להטמיע במערכות אילו מנגנון קריפטוגרפי שיאפשר לשמור על דיסקרטיות ולהבטיח את שלמות המידע. ברוב המקרים מכשירי מחשוב מפושט מכילים מעבד זעיר שפועל על אנרגיה חיצונית כמו כרטיס חכם או על סוללה זעירה שאמורה להחזיק מעמד זמן רב ללא טעינה. מסיבה זו הוא פועל על משאבים כמו זיכרון וכוח מחשוב אולטרה נמוכים בהשוואה למחשב שולחני. צפנים סימטריים רגילים אינם מתאימים במיוחד לעבודה בסביבה כזו. רובם, במיוחד AES פותחו עוד בטרם הטכנולוגיה הזו פרצה לתודעה.
קריפטוגרפיה קלת משקל פותחה כדי לתת מענה לצורך זה. בין היתר פותחו צפני בלוקים בקטגוריה צפני בלוקים קלי משקל שהיעד העיקרי בהם הוא לפעול בסביבה בה יש צורך לשקלל או להתפשר על מספר גורמים: ביטחון מול עלות מול ביצועים ולהשיג את המיטב בתנאים מוגבלים. קיימות כיום מספר הצעות טובות המתחלקות לשלוש קטגוריות עיקריות: מיטוב צפנים קיימים כמו AES ו-IDEA, שינוי צפנים קיימים כמו DES-XL והשלישי פיתוח צפנים ייעודיים כמו HIGHT, SEA, KATAN ו-PRESENT. בנוסף קיימים צפני זרם קלי משקל ביניהם גריין ו-Trivium.
ל-Hummingbird מבנה היברידי ייחודי בהשראת מכונת האניגמה, המשלב צופן בלוקים עם צופן זרם (מכיל זיכרון פנימי מה שמאפשר בלוק קטן) ופותח מתוך כוונה שיהיה יעיל, פשוט וקל ככל האפשר להטמעה והרצה.
תיאור צופן Hummingbird > צופן בלוקים 16-ביט

צופן הבלוקים הפנימי  E_{k_{i}} בנוי בסגנון רשת החלפה-תמורה עם בלוק באורך 16 סיביות (2 בתים) ולמעשה מחולק לארבעה צפנים כשכל אחד מהם מקבל  תת-מפתח  K^{(i)} באורך 64 סיביות (8 בתים) כאשר  i\in \{1,2,3,4\} מתייחס למספר הצופן. למעט המפתח השונה הצופן זהה בכל הארבעה והוא פועל עם ארבעה סבבים רגילים בשלוש שכבות החלפה/פיזור/הוספת מפתח וסבב חמישי המכיל רק את שכבת הוספת המפתח וההחלפה לא הפיזור. תת-המפתח מחולק לארבעה מפתחות קטנים באורך 16 סיביות כל אחד:  k_{1}^{(i)},k_{2}^{(i)},k_{3}^{(i)},k_{4}^{(i)} כל מפתח מתאים לסבב אחד ולצורך הסבב האחרון מכינים שני מפתחות נוספים  k_{5}^{(i)},k_{6}^{(i)} הנגזרים ישירות מהמפתחות הקודמים (המפתח החמישי הוא תוצאת XOR של המפתח הראשון עם השני והמפתח השישי הוא XOR של המפתח השני עם הרביעי).
בארבעת הסבבים הראשונים של הצופן שלוש השכבות מתבצעות כך:
המפתח מחובר ב-XOR עם הקלט (16 סיביות).
ההחלפה מתבצעת עם ארבע תיבות ההחלפה בסגנון סרפנט המקבלות ארבע סיביות ומחזירות ארבע סיביות, עם קריטריון נוסף, המעלה של כל תיבת החלפה בהצגה בוליאנית שלה תהיה לפחות 3.
שכבת הפיזור מתבצעת על ידי הטרנספורמציה הליניארית:  L(m)=m\oplus (m\ll 6)\oplus (m\ll 10).
כאשר  m=(m_{0},m_{1},...,m_{15}) הוא בלוק הקלט באורך 16 סיביות. כדי לחסוך בצריכת זיכרון ואנרגיה אפשר להשתמש רק בתיבת החלפה אחת במקום ארבעה. הגרסה עם תיבת החלפה אחת החוזרת על עצמה ארבע פעמים היא קומפקטית ומשיגה אותה רמת ביטחון כמו עם ארבע תיבות החלפה שונות.
בסבב האחרון לא מבצעים את שכבת הפיזור אלא מבצעים XOR עם המפתח האחרון.
תיאור צופן Hummingbird > תיבות ההחלפה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| x | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| S1(x) | 8 | 6 | 5 | F | 1 | C | A | 9 | E | B | 2 | 4 | 7 | 0 | D | 3 |
| S2(x) | 0 | 7 | E | 1 | 5 | B | 8 | 2 | 3 | A | D | 6 | F | C | 4 | 9 |
| S3(x) | 2 | E | F | 5 | C | 1 | 9 | A | B | 4 | 6 | 8 | 0 | 7 | 3 | D |
| S4(x) | 0 | 7 | 3 | 4 | C | 1 | A | F | D | E | 6 | B | 2 | 8 | 9 | 5 |
Hummingbird-2

Hummingbird-2 הוא צופן בלוקים היברידי המיועד לחומרה מוגבלת משאבים, פותח בהשראת האניגמה ומשלב תכונות של צופן בלוקים עם צופן זרם. הוא מקבל מפתח סודי באורך 128 סיביות ווקטור אתחול באורך 64 סיביות ומצפין בלוק מידע באורך 16 סיביות ואם נדרש מייצר בנוסף תג אימות עבור כל בלוק קלט שהוצפן. כקודמו Hummingbird-1 זהו צופן קל משקל שפותח בעיקר עבור מיקרו-בקרים ומערכות משובצות מחשב בהתקנים קטנים כמו RFID וסנסור אלחוטי. בהשוואה לגרסה הקודמת ובהתחשב בקריפטואנליזה חדשה של הצופן בעיקר בגרסה הקודמת נעשו מספר שינויים. המצב הפנימי הורחב ל-128 סיביות, פונקציית העדכון של המצב הפנימי שופצה בהתאם. כמו כן נעשו שינויים בתיבות ההחלפה ופונקציית הסבב הפנימית.
Hummingbird-2 > הצפנה מאומתת

Hummingbird-2 משמש גם כאלגוריתם הצפנה מאומתת המספק במקביל סודיות והגנה על שלמות המידע בריצה אחת. כתוצאה מכך יעילות האלגוריתם גבוהה במיוחד ביישום בחומרה. כקודמו, הצופן אינו מתאים בדיוק לקטגוריה של צופן בלוקים או צופן זרם, אלא מעין הכלאה של השנים בסגנון דומה לצפנים Helix ו-Phelix. הוא פותח בעקבות הפקת לקחים במיוחד לאור קריפטואנליזה של Saarinen נגד הצופן הקודם Hummingbird-1 ולדעת המפתחים הצופן החדש עמיד נגד כל ההתקפות הקריפטואנליטיות הידועות, אם כי קיים מחקר שמראה אחרת.
Hummingbird-2 > תיאור האלגוריתם

Hummingbird-2 מקבל בלוק טקסט גלוי באורך 16 סיביות (שני בתים), מפתח סודי באורך 128 סיביות (32 בתים) ווקטור אתחול באורך 64 סיביות (16 בתים) ומפיק בלוק מוצפן באורך 16 סיביות וכן במידה שנדרש מפיק תג אימות (באורך של עד שמונה מילים) של הבלוק המוצפן בנוסף למידע אחר גלוי שנקרא מידע נלווה אם קיים, כמו הערכים החד-פעמיים הגלויים המשמשים לאתחול הצופן או חבילת כותר המכילה מידע תפעולי.
וקטור האתחול  IV מחולק לארבע מילים:  IV_{1},IV_{2},IV_{3},IV_{4}, המפתח הסודי  K מחולק לשמונה מילים:  K_{1},K_{2},...,K_{8} והמצב הפנימי (הזיכרון)  R של הצופן מחולק לשמונה אוגרים:  R_{1},R_{2},...,R_{8}. כל המילים הן באורך 16 סיביות. הפעולות הן חיבור מודולו 65536, XOR ופונקציית ערבוב אי-ליניארית  f(x). הפונקציה האי-ליניארית מורכבת מארבע תיבות תמורה לפי טבלה קבועה על כל המילים ולאחריהם מתבצע פיזור ליניארי. תיבות ההחלפה מוצגות בטבלה הבאה:
| תיבות ההחלפה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| x | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| S1(x) | 7 | 12 | 14 | 9 | 2 | 1 | 5 | 15 | 11 | 6 | 13 | 0 | 4 | 8 | 10 | 3 |
| S2(x) | 4 | 10 | 1 | 6 | 8 | 15 | 7 | 12 | 3 | 0 | 14 | 13 | 5 | 9 | 11 | 2 |
| S3(x) | 2 | 15 | 12 | 1 | 5 | 6 | 10 | 13 | 14 | 8 | 3 | 4 | 0 | 11 | 9 | 7 |
| S4(x) | 15 | 4 | 5 | 8 | 9 | 7 | 2 | 1 | 10 | 3 | 0 | 14 | 6 | 12 | 13 | 11 |
תיבות ההחלפה של Hummingbird-2 תופסות שטח של 256 סיביות (32 בתים).
להלן הגדרה פורמלית של הפונקציה  f(x) המשתמשת בתורה בפונקציית ההחלפה  S(x) הכוללת את ארבע תיבות ההחלפה המתוארות ובפונקציה הליניארית  L(x):
Hummingbird-2 > פונקציית ההצפנה

מבנה כללי של פונקציית הסבב הפנימית  WD16(x,a,b,c,d) המקבלת חמש מילים, את הקלט  x וארבעה מפתחות ומשתמשת ב- f הוא:
הפונקציה ההופכית  f^{-1}(x) וכן הפונקציה ההופכית  WD16^{-1} נגזרות ישירות מהפונקציות האמורות.
Hummingbird-2 > אתחול

המצב הפנימי של הצופן מאותחל בארבעה מהלכים. תחילה טוענים את וקטור האתחול:
ומפעילים את פונקציית הסבב ארבע פעמים:
המצב ההתחלתי לפני ההצפנה של הבלוק הראשון הוא  R^{(4)}. הסמל  \langle \ i\ \rangle  מייצג את המשלים ל-2 של  i.
Hummingbird-2 > הצפנה

פונקציית ההצפנה של בלוק אחד:  C_{i}=E(P_{i}) מבצעת ארבע קריאות לפונקציית הסבב הפנימית:
והטקסט המוצפן הוא  C_{i}.
פענוח מתבצע בדרך דומה אך עם הפונקציות ההופכיות ובסדר הפוך של המפתחות.
Hummingbird-2 > עדכון מצב פנימי

לאחר הצפנה או פענוח מבצעים את המהלכים הבאים לעדכון המצב הפנימי:
Hummingbird-2 > תג אימות

לאחר עיבוד כל המידע המוצפן והמידע הגלוי (שאינו מוצפן רק מועבר כמו שהוא) אפשר לייצר תג אימות  T באורך של  n\leq 8 מילים. תחילה מפעילים את הצופן שלוש פעמים ללא פלט כלשהו:
כאשר  R_{1} ו- R_{3} מייצגים את תכולת הזיכרון באוגרים האמורים בכל סבב לפני הפעלת פונקציית ההצפנה  E. התג  T מורכב מהמילים:
Hummingbird-2 > מצב הפעלה המדמה צופן זרם

לעיתים נדרש להצפין ולאמת יחידות מידע הקטנות ממילה באורך 16 סיביות, במקרה כזה אפשר פשוט להצפין את המידע על ידי תוצאה חתוכה של פונקציית ההצפנה. למשל אם המידע  x באורך  n סיביות, כאשר  n\leq 15 מצפינים פעם אחת בלוק של 16 אפסים ומחברים ב-XOR את  n הסיביות הראשונות של התוצאה המוצפנת עם בלוק המידע  x כך:  C=x\oplus E(0). לצורך תג האימות ממשיכים להריץ את הצופן, מעדכנים את המצב הפנימי ומפיקים תג אימות כמתואר לעיל.
היות ש-Hummingbird-2 הוא אלגוריתם הצפנה מאומתת כמו GCM, הוא כולל שימוש בוקטור אתחול חד-פעמי. אף על פי שצופן זה אינו רגיש לשימוש חוזר כמו GCM, מומלץ להימנע משימוש חוזר בוקטור אתחול כל עוד המפתח לא הוחלף (אחד משניהם חייב להיות שונה לפני שמצפינים ומאמתים מסרים נוספים). במילים אחרות ההסתברות ששני מסרים יוצפנו עם אותו מפתח ואותו וקטור אתחול צריכה להיות נמוכה מ- 2^{32}. במקרה שהמשתמש לא עמד בקריטריון זה התוצאה תהיה שהמתקיף יוכל לזהות הצפנה של בלוקים זהים. דבר שרצוי להימנע ממנו במקרים מסוימים.
ביטחון ועילות

בגרסה הראשונה התגלו חולשות בצופן הבלוקים הפנימי. Markku-Juhani O. Saarinen פרסם התקפה דיפרנציאלית שמסוגלת לשחזר את המפתח תוך מספר מיליוני מסרים נבחרים במה שקרוי התקפת גלוי-נבחר בסיבוכיות של  2^{64} פעולות אוף ליין. גרסה 2 יחסית חדשה ועדיין אין הרבה קריפטואנליזה שלה. קיים מחקר שמבוסס על התנגשויות דיפרנציאליות נגד פונקציית הסבב הפנימית, שמראה שקיימת בה בעיה דומה. המחברים מראים אפשר לשבור את הצופן בזמן של  2^{32.6} בסיבוכיות מקום של  2^{32.6} עם מספר זוגות של מפתחות קשורים.
ראו גם

צופן בלוקים
AES
מכונת האניגמה
הצפנה מאומתת
הערות שוליים

↑  D. ENGELS, X. FAN, G. GONG, H. HU AND E. M. SMITH. "Hummingbird: UltraLightweight Cryptography for Resource-Constrained Devices.” 1st International Workshop on Lightweight Cryptography for Resource-Constrained Devices (WLC'2010). Tenerife, Canary Islands, Spain, January 2010
↑  D. ENGELS, X. FAN, G. GONG, H. HU AND E. M. SMITH. “Ultra-Lightweight Cryptography for Low-Cost RFID Tags: Hummingbird Algorithm and Protocol." Centre for Applied Cryptographic Research (CACR) Technical Reports, CACR-2009-29.
↑  1st International Workshop on Lightweight Cryptography for Resource-Constrained Devices (WLC'2010)
↑  RFIDSec 2011: RFID. Security and Privacy pp 19-31, The Hummingbird-2 Lightweight Authenticated Encryption Algorithm Daniel EngelsMarkku-Juhani O. SaarinenPeter SchweitzerEric M. Smith
1 2  Cryptanalysis of Hummingbird-1, Markku-Juhani O. Saarinen, 2011]
↑  Cryptanalysis of Hummingbird-2 Kai Zhang, Lin Ding and Jie Guan